smcproject/ml-wiki-sentences huggingface dataset:
1908 ഏപ്രിൽ 10 -നു് കരിവെള്ളൂരിലെ അച്ചം വീട്ടിൽ ഉച്ചിരമ്മയുടെയും, ചെറുവത്തൂർ കുട്ടമത്തെ തോട്ടോൻ രാമൻ നായരുടെയും മകനായി ജനിച്ചു.
നാടുവാഴിത്തത്തിനെതിരെ പ്രവർത്തിച്ചതിന്റെ പേരിൽ എ.വിയുടെ അച്ഛൻ രാമൻ നായരെ പോലീസ് ആൻഡമാനിലേക്ക് നാടുകടത്തിയതിനെത്തുടർന്ന് അമ്മയോടൊപ്പം അമ്മാവന്റെ വീട്ടിലായിരുന്നു കുഞ്ഞമ്പു കുട്ടിക്കാലത്ത് താമസിച്ചിരുന്നത്.
കുഞ്ഞമ്പുവിന് ഒരു വയസ്സുള്ളപ്പോൾ അച്ഛനും, ആറു വയസ്സുള്ളപ്പോൾ അമ്മയും അന്തരിച്ചു.
അമ്മാവന്റെ സംരക്ഷണയിലാണ് പിന്നീട് അദ്ദേഹം വളർന്നത്.
വീട്ടിലെ പ്രാരാബ്ധങ്ങൾ കാരണം അഞ്ചാം ക്ലാസ്സിനപ്പുറം പഠിക്കാൻ സാധിച്ചില്ല.
അതിനുശേഷം ഒരു ജന്മികൂടിയായ അകന്നബന്ധുവിന്റെ വീട്ടിൽ പണിക്കായി പോയിയെങ്കിലും, കടുത്ത ജോലി കാരണം അധികനാൾ അവിടെ തുടർന്നില്ല.
തിരികെ വന്ന് അമ്മാവനെ കൽ വെട്ട് ജോലിയിൽ സഹായിച്ചു.
രാമായണവും ,കൃഷ്ണപ്പാട്ടും വായിക്കാൻ പല വീടുകളിൽ പോവുമായിരുന്നു.
ഇക്കാലഘട്ടത്തിൽ ദേശീയരാഷ്ട്രീയത്തിന്റെ മാറ്റങ്ങൾ ബാലനായ കുഞ്ഞമ്പുവും തിരിച്ചറിയുന്നുണ്ടായിരുന്നു.
പയ്യന്നൂരിൽ സ്വാതന്ത്ര്യഭടന്മാരുടെ ഒരു ജാഥയിൽ പങ്കെടുത്താണ് രാഷ്ട്രീയത്തിന്റെ ഹരിശ്രീ കുറിക്കുന്നത്.
1930-ൽ തൃച്ചംബരം ശ്രീകൃഷ്ണ ക്ഷേത്രത്തിൽ ഉത്സവം കാണാനെത്തുന്നതിനിടയിൽ കെ.കേളപ്പനെ കാണാനും പ്രസംഗം കേൾക്കാനും ഇടയായത് രാഷ്ട്രീയ ബോധത്തിന്റെ ആദ്യ നങ്കൂരം മനസ്സിലുറപ്പിക്കുന്നതിനു സഹായകരമായി.
ഇതിനു ശേഷം കുഞ്ഞമ്പു തിരികെ വീട്ടിലേക്കു പോയില്ല.
തുടർന്ന് കോൺഗ്രസ്സിൽ ചേർന്ന അദ്ദേഹം 1932-ൽ കാടകത്തു വെച്ച് വനനിയമം ലംഘിച്ചതിന്റെ പേരിൽ തടവിലായി.
കൂടാതെ കള്ളുഷാപ്പ് പിക്കറ്റിംഗ്, ഉപ്പു സത്യാഗ്രഹം, വിദേശവസ്ത്ര കടകൾ പിക്കറ്റിംഗ് തുടങ്ങിയ പരിപാടികളിൽ പങ്കെടുത്തു.
പല തവണ ജയിൽവാസം അനുഭവിച്ചു.
ജയിലിൽ വെച്ച് ദേശീയവിപ്ലവകാരികളുമായി അടുത്തിടപഴകാൻ അവസരം കിട്ടി.
ഈ ജയിൽ ജീവിതം എ.വിയിൽ വിപ്ലവബോധം സൃഷ്ടിച്ചു.
ഇതേത്തുടർന്ന് 1934 ഏപ്രിൽ 13-ന്‌ കരിവെള്ളൂർ കരിമ്പിൽ കുഞ്ഞിരാമേട്ടന്റെ പീടികമുറ്റത്തു വെച്ച് ഭഗത് സിംഗ് രൂപവത്കരിച്ച നവജവാൻ പാർട്ടിയുടെ മാതൃകയിൽ അഭിനവ ഭാരത യുവക് സംഘം രൂപവത്കരിച്ചു.
ഈ സംഘത്തിന്റെ സ്ഥാപകനും പ്രധാന പ്രവർത്തകനും എ.വിയായിരുന്നു.
സംഘത്തിന്റെ പ്രവർത്തനങ്ങളിലേക്ക് ജനങ്ങളെ  ആകർഷിക്കുവാനായി ധാരാളം പൊതുപ്രവർത്തനങ്ങളും  അഭിനവ ഭാരത യുവക് സംഘം നടത്തിയിരുന്നു.
ഇതേ സമയം തന്നെ കോൺഗ്രസ്സുമായുള്ള ബന്ധം വിച്ഛേദിച്ചിരുന്നില്ല.
വാഗ്ഭടാനന്ദൻ , മഹാകവി കുട്ടമത്ത് , കെ. കേളപ്പൻ , ടി.എസ്. തിരുമുമ്പ് തുടങ്ങിയവർ കരിവെള്ളൂരിലെത്തുകയും പ്രവർത്തിക്കുകയും ചെയ്തു.
കമ്മ്യൂണിസ്റ്റ് പാർട്ടിയിലേക്ക്
എ.വിയിലെ വിപ്ലവബോധം അറിഞ്ഞ പി. കൃഷ്ണപിള്ള ആദ്യം കോൺഗ്രസ്സ് സോഷ്യലിസ്റ്റ് പാർട്ടിയിലേക്കും പിന്നീട് കമ്മ്യൂണിസ്റ്റ് പാർട്ടിയിലേക്കും എ.വിയെ നയിച്ചു.
പി. കൃഷ്ണപിള്ളയുമായുള്ള പരിചയം  സോഷ്യലിസത്തിന്റെ വിശാലമായ പാതയിലേക്ക് എ.വി.കുഞ്ഞമ്പുവിനെ കൊണ്ടുചെന്നെത്തിച്ചു.
കോൺഗ്രസ്സ് സോഷ്യലിസ്റ്റ് പാർട്ടിയുടെ നേതൃസ്ഥാനത്തേക്ക് കുഞ്ഞമ്പു ചെന്നെത്തി.
അഖിലേന്ത്യാ കിസാൻ സഭ രൂപീകരിക്കുന്നതിനു മുമ്പ് കരിവെള്ളൂരിലെ കർഷകരെ സംഘടിപ്പിച്ച് ഒരു കർഷകപ്രസ്ഥാനം കെട്ടിപ്പടുക്കുന്നുതിന് കുഞ്ഞമ്പു നേതൃത്വം വഹിച്ചിരുന്നു.
കരിവെള്ളൂർ കർഷക സംഘത്തിന്റെ പേരിൽ നടത്തിയ സമരങ്ങൾ കൊണ്ട് ആ പ്രദേശത്തെ ജന്മികൾ നിർബന്ധിത പിരിവുകളും, അക്രമരീതികളും ഉപേക്ഷിക്കാൻ തയ്യാറായി.
പിണറായിയിലെ പാറപ്പുറം എന്ന സ്ഥലത്തു ചേർന്ന യോഗത്തിൽ കോൺഗ്രസ്സ് സോഷ്യലിസ്റ്റ് പാർട്ടി അംഗങ്ങൾ ഒന്നടങ്കം കമ്മ്യൂണിസ്റ്റുകാരായി.
യുദ്ധത്തിനെതിരേ നടത്തിയ പ്രവർത്തനങ്ങൾകാരണം കമ്മ്യൂണിസ്റ്റ് പാർട്ടി നിരോധിക്കപ്പെട്ടു, കമ്മ്യൂണിസ്റ്റുകാർക്കെതിരേ അറസ്റ്റ് വാറണ്ടായി.
തുടർന്ന് 1942 ൽ തിരുവിതാംകൂറായി എ.വിയുടെ പ്രവർത്തന മേഖല.
തിരുവിതാംകൂറിൽ കമ്മ്യുണിസ്റ്റ് പാർട്ടിയുടെ അടിത്തറ പണിയുന്നതിൽ എ.വി പ്രധാന പങ്കുവഹിച്ചു.
പാർട്ടിയുടെ സെക്രട്ടറി എന്ന സ്ഥാനം ഏറ്റെടുത്തു.
1942 മുതൽ 1944 വരെ പാർട്ടിയുടെ തിരുവിതാംകൂർ സ്റ്റേറ്റ് സെക്രട്ടറിയായി പ്രവർത്തിച്ചു.
കരിവെള്ളൂർ കേസിൽ ജയിലിൽ നിന്നും പുറത്തു വന്നപ്പോൾ കമ്മ്യൂണിസ്റ്റ് പാർട്ടി നിരോധിച്ച കാരണം വീണ്ടും ഒളിവിൽ പോയി.
1964 ൽ സി.പി.ഐ. ദേശീയ കൗൺസിലിൽ നിന്നും ഇറങ്ങിപ്പോന്നു, സി.പി.ഐ(എം രൂപീകരിച്ചപ്പോൾ അതിന്റെ കൂടെ നിന്നു.
ചൈനാരനെന്നു മുദ്രകുത്തി മറ്റു നേതാക്കളോടൊപ്പം വീണ്ടും ജയിൽവാസം.
രാജ്യസഭാംഗം, എം.എൽ.എ. എന്നീ നിലകളിലും പ്രവർത്തിച്ചു.
തിരുവിതാംകൂറിൽ നിന്നും കൊച്ചിയിലേക്ക് കുഞ്ഞമ്പു തന്റെ പ്രവർത്തനമേഖല മാറി.
ഒളിവിലിരുന്നു പാർട്ടി പ്രവർത്തനങ്ങൾ നടത്തി.
1943 ൽ ആലപ്പുഴയിൽ ഒളിവിൽ കഴിയവേ  മഹിളാപ്രവർത്തകയായ കെ. ദേവയാനിയെ വിവാഹം ചെയ്തു.
1980 ജൂൺ 8 -ന്‌ എ.വി അന്തരിച്ചു.
സാഹിത്യകാരനും പുരോഗമന കലാസാഹിത്യസംഘം പ്രസിഡണ്ടുമായ കരിവെള്ളൂർ മുരളി എ.വിയുടെ മകനാണ്‌.
കരിവെള്ളൂർ സമരം
കുഞ്ഞമ്പുവിന്റെ ജീവിതത്തിലെ സുപ്രധാനമായ സമരം കരിവെള്ളൂരിലെ  ജന്മികൾക്കെതിരേ നടത്തിയതായിരുന്നു.
രണ്ടാം ലോകമഹായുദ്ധത്തെത്തുടർന്ന രാജ്യത്തെങ്ങും കടുത്ത ക്ഷാമവും പട്ടിണിയും നേരിട്ടു.
എന്നാൽ ജന്മികൾ ഇത്തരം കെടുതികൾ ഒന്നും കണ്ടെന്നു വച്ചില്ല.
കുടിയാന്മാരിൽ നിന്നും ലഭിക്കേണ്ട പാട്ടവും, വരവും ഒന്നും കുറക്കാൻ അവർ തയ്യാറായിരുന്നില്ല.
കൂടാതെ, സാധാരണക്കാരെ ചൂഷണം ചെയ്യാൻ നെല്ല് അവരുടെതന്നെ പത്തായത്തിൽ പൂഴ്ത്തിവെച്ചു.
മിച്ചം വരുന്ന നെല്ല് സ്റ്റോറിൽ അടക്കണമെന്നും, കരിഞ്ചന്ത അവസാനിപ്പിക്കണമെന്നും കുഞ്ഞമ്പുവിന്റെ നേതൃത്വത്തിലുള്ള കർഷകസംഘം ആവശ്യപ്പെട്ടു.
ഇതിനെ അവഗണിച്ചുകൊണ്ട് ചിറക്കൽ തമ്പുരാൻ നെല്ല് പോലീസിന്റേയും, ഗുണ്ടകളുടേയും സഹായത്താൽ കടത്തിക്കൊണ്ടു പോകാൻ ശ്രമിച്ചു.
കുഞ്ഞമ്പുവിന്റെ നേതൃത്വത്തിൽ ജനങ്ങൾ ഇത് തടഞ്ഞു.
പിന്നീട് നടന്ന പോലീസ് വെടിവെപ്പിൽ മൂന്നു കർഷകർ മരിച്ചു.
കുഞ്ഞമ്പുവും മരിച്ചുവെന്നു കരുതി ഓലയിൽ കെട്ടിയാണ് കൊണ്ടുപോയത്.
കരിവെള്ളൂ‍ർ കേസിൽ 1950 വരെ ജയിലിൽ കിടന്നു.
രാജ്യസഭ കാലഘട്ടവും പാർട്ടിയും 1957-1958 : സി.പി.ഐ. അവലംബം
എ.വി. താമരാക്ഷൻ ഇംഗ്ലീഷ് വിലാസം https://ml.wikipedia.org/wiki/A.
V._Thamarakshan
അഞ്ച്, ആറ്, ഏഴ്, എട്ട്, പത്ത് കേരള നിയമ സഭകളിലംഗമായിരുന്നു എ.വി. താമരാക്ഷൻ (24 ഏപ്രിൽ 1946).
ആലപ്പുഴ ജില്ലയിൽ വേലുവിന്റെ മകനാണ്.
കോളേജ് അധ്യാപകനായിരുന്നു.
ആർ.എസ്.പി യുവജന വിഭാഗമായിരുന്ന  പി.വൈ.എഫിന്റെ സംസ്ഥാന ജനറൽ സെക്രട്ടറിയായിരുന്നു.
ആർ.എസ്.പി  സംസ്ഥാന സെക്രട്ടേറയറ്റിലും സെൻട്രൽ കമ്മിറ്റിയിലും പ്രവർത്തിച്ചു.
പിളർപ്പിനെത്തുടർന്ന് ആർ.എസ്.പി -ബി രൂപീകരിക്കാൻ മുൻ നിരയിൽ നിന്നു.
ഇതിനുശേഷം ഇവിടെ നിന്ന് പിണങ്ങി ജെ.എസ്.എസിൽ ചേർന്നു.
പിന്നീട് അവിടെ നിന്നും രാജി വെച്ചു.
നിലവിൽ ആർ.എസ്.പി (ബോൾഷെവിക്)ന്റെ സംസ്ഥാന സെക്രട്രയായി പ്രവർത്തിക്കുന്നു.
2014 ലോക്സഭാ തെരഞ്ഞെടുപ്പിൽ ബി.ജെ.പി പിന്തുണയോടെ ആലപ്പുഴയിൽ എൻ.ഡി.എ സ്ഥാനാർത്ഥിയായി മത്സരിക്കുന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2001 ഹരിപ്പാട് നിയമസഭാമണ്ഡലം ടി.കെ. ദേവകുമാർ സി.പി.ഐ.എം. , എൽ.ഡി.എഫ്. എ.വി. താമരാക്ഷൻ ആർ.എസ്.പി. (ബി.) , യു.ഡി.എഫ്. 1996 ഹരിപ്പാട് നിയമസഭാമണ്ഡലം എ.വി. താമരാക്ഷൻ ആർ.എസ്.പി. , എൽ.ഡി.എഫ്. എൻ. മോഹൻ കുമാർ കോൺഗ്രസ് (ഐ.) , യു.ഡി.എഫ്. 1991 ഹരിപ്പാട് നിയമസഭാമണ്ഡലം കെ.കെ. ശ്രീനിവാസൻ കോൺഗ്രസ് (ഐ.) , യു.ഡി.എഫ്. എ.വി. താമരാക്ഷൻ ആർ.എസ്.പി. , എൽ.ഡി.എഫ്. 1987 ഹരിപ്പാട് നിയമസഭാമണ്ഡലം രമേശ് ചെന്നിത്തല കോൺഗ്രസ് (ഐ.) , യു.ഡി.എഫ്. എ.വി. താമരാക്ഷൻ ആർ.എസ്.പി. , എൽ.ഡി.എഫ്. അവലംബം ↑ http://www.madhyamam.com/news/169894/120526 ↑ ↑ http://www.niyamasabha.org/codes/members/m680.htm ↑ ↑ http://www.keralaassembly.org
എ.സി. കണ്ണൻ നായർ ഇംഗ്ലീഷ് വിലാസം https://ml.wikipedia.org/wiki/A.
C._Kannan_Nair ഹോസ്ദുർഗ്ഗ് എ.സി. കണ്ണൻ നായർ സ്മാരക പാർക്കിലെ എ.സി. കണ്ണൻ നായരുടെ പ്രതിമ.
ശിൽപി : ശ്യാമ ശശി
കേരളത്തിൽ നിന്നുള്ള പഴയകാല കോൺഗ്രസ് പ്രവർത്തകനും ഗാന്ധിയനും സ്വാതന്ത്ര്യ സമര സേനാനിയുമാണ് ഏച്ചിക്കാനത്ത് ചിറക്കര കണ്ണൻ നായർ എന്ന എ.സി. കണ്ണൻ നായർ .
വടക്കേ മലബാറിലെ വലിയ ജന്മി തറവാടുകളിൽ ഒന്നായ ഏച്ചിക്കാനം ചിറക്കര തറവാട്ടിൽ വലിയ ചാത്തുക്കുട്ടി നമ്പ്യാരുടെയും ഉണ്ണിനങ്ങ അമ്മയുടെയും മകനായി 1898 ജൂലൈ 8 ന് ജനനം.
ഗാന്ധിജിയുടെ ആഹ്വാനം ഉൾക്കൊണ്ട് അയിത്തോച്ചാടന പ്രവർത്തനങ്ങളിലും, ഖാദിപ്രസ്ഥാനത്തിലും, മദ്യവർജനത്തിലുമെല്ലാം സജീവമായി പങ്കെടുത്തിരുന്നു.
അന്നത്തെ പൊതുരീതികളെ വെല്ലുവിളിച്ചുകൊണ്ട്, ഹരിജനങ്ങളെ വീട്ടിനകത്ത് വിളിച്ചുകയറ്റുകയും അവരുടെ കൂടെയിരുന്ന് ഭക്ഷണം കഴിക്കുകയും ചെയ്തിരുന്നു.
ഒരു ഹരിജൻ ബാലനെ അദ്ദേഹം സ്ഥിരമായി വീട്ടിൽ താമസിപ്പിക്കുകയും ചെയ്തിരുന്നു.
വിദ്വാൻ പി.കേളുനായരും , കാമ്പ്രത്ത് രാമൻ എഴുത്തച്ചനും ( മഹാകവി പി.കുഞ്ഞിരാമൻ നായരുടെ അച്ഛൻ), കണ്ണൻ നായരും ചേർന്നാണ് കാഞ്ഞങ്ങാട് കോൺഗ്രസ് പാർട്ടി രൂപീകരിക്കുന്നത്.
ഹോംറൂൾ ശാഖ കാഞ്ഞങ്ങാട്ട് സ്ഥാപിക്കുന്നതിനും കണ്ണൻ നായർ നേതൃത്വം നൽകിയിരുന്നു.
1925 കണ്ണൻ നായരും കെ.ടി.കുഞ്ഞിരാമൻ നമ്പ്യാരും ഭാരവാഹികളായി കാഞ്ഞങ്ങാട്ടെ ആദ്യത്തെ കോൺഗ്രസ്സ് കമ്മിറ്റി നിലവിൽ വന്നു.
1927 ൽ മദ്രാസിൽ നടന്ന എ.ഐ.സി.സി. സമ്മേളനത്തിൽ ഹൊസ്ദുർഗിന്റെ പ്രതിനിധിയായി പങ്കെടുത്തിരുന്നു, 1928 ൽ പയ്യന്നൂരിൽ നടന്ന സ്റ്റേറ്റ് കോൺഗ്രസ് സമ്മേളനത്തിലും അദ്ദേഹം പങ്കെടുത്തിരുന്നു.
വിജ്ഞാനദായിനി ദേശീയ വിദ്യാലയം, ബെള്ളിക്കോത്ത്
വിദ്വാൻ പി.കേളു നായർ വെള്ളിക്കോത്ത് സ്ഥാപിച്ച വിജ്ഞാനദായിനി ദേശീയ വിദ്യാലയത്തിന് വേണ്ട എല്ലാ കാര്യങ്ങളും ചെയ്തതും 1926 ഏപ്രിൽ 25 ന് ഈ വിദ്യാലയത്തിന്റെ ശിലാസ്ഥാപനം നടത്തിയതും കണ്ണൻ നായരാണ്.
വിജ്ഞാനദായിനിയിൽ ഇംഗ്ലീഷ് അദ്ധ്യാപകനായുംഅദ്ദേഹം പ്രവർത്തിച്ചിട്ടുണ്ട്.
ഇംഗ്ലീഷ് സാഹിത്യകൃതികൾ മലയാളത്തിലേക്ക് വിവർത്തനംചെയ്തിട്ടുണ്ട്.
സ്വാതന്ത്ര്യ സമരത്തിനായി പണം കണ്ടെത്തുന്നതിന് ബാലഗോപാലം എന്നപേരിൽ ഒരു നാടകം അവതരിപ്പിച്ചിട്ടുണ്ട്.
1927 ൽ ഗാന്ധിജിയുടെ ഉത്തരമലബാർ സന്ദർശന വേളയിൽ ചെറുവത്തൂർ റെയിൽവെ സ്റ്റേഷനിൽ ഗാന്ധിജിയെ സ്വീകരിക്കാൻപോയ കണ്ണൻ നായർ മംഗളുരു വരെ ഗാന്ധിക്കൊപ്പം യാത്ര ചെയ്തു.
ഗാന്ധിജിയുടെ അറസ്റ്റിനോട് പ്രതികരിച്ച് നിരാഹാരസമരം നടത്തിയതിന് കണ്ണൻ നായർ മംഗളൂരു ജയിലിൽ അടക്കപ്പെട്ടിട്ടുണ്ട്.
കണ്ണൂരിൽ നടന്ന സൈമൺ കമ്മീഷൻ ബഹിഷ്കരണസമരത്തിലും പങ്കെടുത്തിട്ടുണ്ട്.
1963 മാർച്ച് 27 ന് 64 ആം വയസ്സിൽ അദ്ദേഹം അന്തരിച്ചു.
പുരസ്കാരങ്ങളും അംഗീകാരങ്ങളും
കാഞ്ഞങ്ങാട്, മേലാങ്കോട്ട് എസി കണ്ണൻ നായർ സ്മാരക ഗവ.
യുപി സ്‌കൂളിന്റെ പേര് അദ്ദേഹത്തിനോടുള്ള ബഹുമാന സൂചകമായി നൽകപ്പെട്ടതാണ്.
തുളുനാട് മാസിക, സാംസ്‌കാരിക പ്രവർത്തനമികവിന് അദ്ദേഹത്തിന്റെ പേരിൽ എ.സി.കണ്ണൻ നായർ സ്മാരക അവാർഡ് എന്ന പേരിൽ ഒരു പുരസ്കാരം നൽകിവരുന്നുണ്ട്.
എ. സി. കണ്ണൻനായർ ഒരു പഠനം എന്ന പേരിൽ അദ്ദേഹത്തിന്റെ ജീവചരിത്രം കേരള ഭഷ ഇൻസ്റ്റിട്ട്യൂട്ട് പ്രസിദ്ധീകരിച്ചിട്ടുണ്ട്.
അദേഹത്തിന്റെ ഡയറിക്കുറിപ്പുകൾ ഡൽഹിയിലെ ജവാഹർലാൽ മെമ്മോറിയൽ മ്യൂസിയം ആൻഡ് ലൈബ്രറിയിൽ സൂക്ഷിച്ചിട്ടുണ്ട്.
എ.വി. കുട്ടിമാളു അമ്മ ഇംഗ്ലീഷ് വിലാസം https://ml.wikipedia.org/wiki/A.
_Kuttimalu_Amma
ഇന്ത്യൻ സ്വാതന്ത്ര്യസമരരംഗത്തേക്ക് കേരളത്തിൽ നിന്നു കടന്നു ചെന്ന നേതൃപാടവമുള്ള അപൂർവം വനിതകളിൽ ഒരാളായിരുന്നു എ.വി. കുട്ടിമ്മാളു അമ്മ .
(1905 ഏപ്രിൽ 23- 1985 ഏപ്രിൽ 14).
നിയമലംഘനസമരവുമായി ബന്ധപ്പെട്ട് രണ്ടുമാസം പ്രായമുള്ള കുഞ്ഞുമായി ഇവർ ജയിൽ‌വാസം അനുഷ്ഠിച്ചു.
പാലക്കാട്‌ ജില്ലയിലെ ആനക്കര ഗ്രാമത്തിലെ വടക്കത്തു കുടുംബത്തിൽ പെരുമ്പിലാവിൽ ഗോവിന്ദമേനോന്റെയും അമ്മു അമ്മയുടേയും മൂത്തമകളായി 1905 ഏപ്രിൽ 23 നാണ്‌ കുട്ടിമാളു അമ്മ ജനിച്ചത്.
ഗാന്ധിജിയുമായി അടുത്തിടപഴകി അവർ പ്രവർത്തിച്ചിരുന്നു.
ഇന്ത്യൻ നാഷണൽ കോൺഗ്രസ്സിന്റെ സജീവ പ്രവർത്തകയുമായിരുന്നു.
കോഴിപ്പുറത്ത് മാധവമേനോൻ ആയിരുന്നു ഇവരുടെ ഭർത്താവ്.
അവലംബം ↑ https://www.inuth.com/india/women-freedom-fighters-of-india/how-av-kuttimalu-amma-fought-the-british-with-her-two-month-old-daughter-in-arms/ ↑
എക്സ്കർഷൻ ഇംഗ്ലീഷ് വിലാസം https://ml.wikipedia.org/wiki/Excursion 1931 ൽ മൈക്രോനേഷ്യ ച്യൂക്കിലെ ഈറ്റൻ ദ്വീപിലെ നാറ്റ്സു-ഷിമ സ്കൂൾ എക്സ്കർഷൻ
വിനോദം, വിദ്യാഭ്യാസം പോലെയുള്ള കാര്യങ്ങൾക്കായി ആളുകൾ നടത്തുന്ന ചെറു യാത്രയാണ് എക്സ്കർഷൻ എന്ന് അറിയപ്പെടുന്നത്.
ഇത്തരത്തിലുള്ള ബിസിനസിനെ ആകർഷിക്കുന്നതിനായി പൊതുഗതാഗത കമ്പനികൾ കുറഞ്ഞ വിലയ്ക്ക് എക്സ്കർഷൻ ടിക്കറ്റുകൾ നൽകാറുണ്ട്.
ഈ ടിക്കറ്റുകൾ മിക്കപ്പോഴും ബന്ധപ്പെട്ട സ്ഥലത്തിന്റെ ഓഫ്‌-പീക്ക് ദിവസങ്ങളിലേക്കോ സമയങ്ങളിലേക്കോ മാത്രമായി പരിമിതപ്പെടുത്തിയിരിക്കുന്നു.
വിദ്യാഭ്യാസത്തിനായോ പ്രകൃതി പ്രതിഭാസങ്ങളുടെ നിരീക്ഷണത്തിനായോ ഉള്ള ഹ്രസ്വ യാത്രകളെ സ്റ്റഡി ടൂറുകൾ അല്ലെങ്കിൽ ഫീൽഡ് ട്രിപ്പുകൾ എന്ന് വിളിക്കുന്നു.
സ്റ്റഡി ടൂറുകൾ പലപ്പോഴും ക്ലാസുകളുടെ ഭാഗമായ പാഠ്യേതര പ്രവർത്തിയായി നടത്തുന്ന ഒന്നാണ്.
ഔപചാരിക യുദ്ധ പ്രഖ്യാപനം കൂടാതെ വിദേശ പ്രദേശത്തേക്കുള്ള ഹ്രസ്വ സൈനിക നീക്കങ്ങൾ വിശേഷിപ്പിക്കാനും എക്സ്കർഷൻ എന്ന പദം ഉപയോഗിക്കുന്നുണ്ട്.
ഇതും കാണുക ബിസിനസ്സ് യാത്ര ഫീൽഡ് ട്രിപ്പ് പിക്നിക് എസ്‌കോർട്ട് ടൂർ അവലംബം
അകനാമെ ഇംഗ്ലീഷ് വിലാസം https://ml.wikipedia.org/wiki/Akaname ഉട്ടാഗാവ യോഷികാസു എഴുതിയ ഹയാകുഷു കൈബുത്സു യാകായ് സുഗോറോകുവിൽ നിന്നുള്ള "സോകോകുരാദാനി നോ അകനാമെ" (ഡീപ് ഡാർക്ക് വാലിയിലെ അകനാമെ) "Akaname" from the Gazu Hyakki Yagyō by Toriyama Sekien
ടോറിയാമ സെകീന്റെ 1776-ലെ ഗാസു ഹയാക്കി യാഗ്യോ എന്ന പുസ്തകത്തിൽ ചിത്രീകരിക്കപ്പെട്ടിരിക്കുന്ന ഒരു ജാപ്പനീസ് യോകായിയാണ് അകനാമെ.
ബാത്ത് ടബുകളിലും ബാത്ത്റൂമുകളിലും ശേഖരിക്കപ്പെടുന്ന മാലിന്യങ്ങൾ നക്കിക്കളയുന്ന "ഫിൽത്ത് ലിക്കർ" എന്നാണിതിനർത്ഥം.
ക്ലാസിക്സ്
ക്ലാസിക്കൽ യോകായ് ചിത്രീകരണത്തിൽ നഖങ്ങളുള്ള പാദങ്ങളും ക്രോപ് ചെയ്ത തലയുമുള്ള കുട്ടികളെ കുളി സ്ഥലത്ത് ഒട്ടിപ്പിടിക്കുന്ന നീളമുള്ള നാക്കുകളോടുകൂടി ചിത്രീകരിച്ചിരിക്കുന്നു.
ഈ ചിത്രീകരണങ്ങളിൽ ഒരു തരത്തിലുള്ള വിശദീകരണവും ഉൾക്കൊള്ളുന്നില്ല.
അതിനാൽ അവയുമായി ബന്ധപ്പെട്ട എന്തും അനുമാനിക്കാൻ മാത്രമേ കഴിയുകയുള്ളൂ.
എന്നാൽ എഡോ കാലഘട്ടത്തിലെ കൈദാൻ പുസ്തകമായ കൊക്കോൺ ഹ്യാകുമോനോതാരി ഹൈബാൻ, അകാനെബുരി (നെബുരി എന്നതിന്റെ അർത്ഥം ""നക്കുക"") എന്ന ഒരു യോകായെക്കുറിച്ച് എഴുതുന്നു.
ഈ അകനബൂരിയുടെ ചിത്രീകരണമാണ് അകനാമെയെന്ന് അനുമാനിക്കുന്നു.
പഴയ ബാത്ത് ഹൗസുകളിൽ താമസിക്കുന്ന ഒരു രാക്ഷസനാണ് അകാനെബുരി.
തകർന്നുകിടക്കുന്ന എസ്റ്റേറ്റുകളിൽ ഒളിഞ്ഞിരിക്കുന്നതായി പറയപ്പെടുന്നു.
അക്കാലത്ത് മത്സ്യം വെള്ളത്തിൽ നിന്നാണ് ജനിച്ചതെന്നും പേൻ അഴുക്കിൽ നിന്ന് ജനിച്ചതാണെന്നും മത്സ്യം വെള്ളവും പേൻ അഴുക്കും കഴിക്കുന്നുവെന്നും എല്ലാം വിശ്വസിക്കപ്പെടുന്നു.
പൊടിയും മാലിന്യവും ശേഖരിക്കുന്ന സ്ഥലങ്ങളിലെ വായുവിൽ നിന്ന് അക്കനേബുരി രൂപാന്തരപ്പെടുകയും അതിനാൽ മാലിന്യങ്ങൾ കഴിക്കുകയും ചെയ്യുന്നു.
എഡോ കാലഘട്ടം അകനെബുരിയും ('കഴുപ്പ്-ലിക്കർ') കുളിക്കുന്ന സ്ത്രീയും.
—നിറ്റോ ഹോൺസോ സുസാൻ (1780).
Ueda Hiromitsu വരച്ചത് }}
അകനാമേ ("ഫിൽത്ത്-ലിക്കർ", "സ്കം-ലിക്കർ") എന്ന പേര് ആദ്യമായി പ്രത്യക്ഷപ്പെട്ടത് ഗാസു ഹയാക്കിയാഗ്യോയിലാണ് (1776), ചില കമന്റേറ്റർമാരുടെ അഭിപ്രായത്തിൽ ടോറിയാമ സെക്കീന്റെ നിരവധി ചിത്രീകരിച്ച യോകൈ ശേഖരങ്ങളിലൊന്ന്, എന്നിരുന്നാലും, വേരിയന്റ് നാമം അകനെബുരി (垢 ねぶり) ഇതേ അർത്ഥത്തിൽ മുമ്പ് യമോക്ക ജെൻറിൻ [ja] എഴുതിയ കൈദാൻ പുസ്തകമായ കൊക്കോൺ ഹയാകുമോനോഗതാരി ഹ്യബൻ (古今百物語評判) (1686) ൽ വിവരിച്ചിട്ടുണ്ട്.
അകനെബുരി (垢舐) എന്ന രൂപവും ജെൻകി (കാണ്ഡ ജെങ്കി എന്ന് അനുമാനിക്കാം) സമാഹരിച്ച Nittō honzō zusan (日東本草図纂) എന്ന കൃതിയിലും സാക്ഷ്യപ്പെടുത്തിയിട്ടുണ്ട്.
കുറിപ്പുകൾ അവലംബം Gould, Robert Jay (2003).
Japan Culture Research Project .
Stevens, Ben (2009).
A Gaijin's Guide to Japan: an Alternative Look at Japanese Life, History and Culture .
HarperCollins UK.
അകനിലാ വരയൻ ഇംഗ്ലീഷ് വിലാസം https://ml.wikipedia.org/wiki/Asota_canaraica
എറിബിഡേ കുടുംബത്തിലെ ഒരു നിശാശലഭമാണ് അകനിലാ വരയൻ .
( ശാസ്ത്രീയനാമം : Asota canaraica ) .
1878 ൽ ബ്രിട്ടീഷ് പ്രാണിഗവേഷകനായ ഫ്രഡറിക് മൂർ ആണ് ഈ നിശാശലഭത്തെ കുറിച്ച് ആദ്യമായി വിവരിക്കുന്നത്.
ഈ ശലഭം ഇന്ത്യയിലും ചൈനയിലും കാണപ്പെടുന്നു.
അകപ്പേയ് സിദ്ധർ
തമിഴ്നാട്ടിലെ പ്രസിദ്ധരായ 18 സിദ്ധന്മാരിൽ ഒരാൾ.
പട്ടിണത്തുപിള്ളയാരുടെ കാലത്തിനുമുമ്പ് ഭോഗർ, കൊങ്കണർ, ചട്ടമുനി എന്നിവരുടെ സമകാലികനായി ഏതാണ്ട് എ.ഡി. 9-ം ശതകത്തിൽ ഇദ്ദേഹം ജീവിച്ചിരുന്നതായി കരുതപ്പെടുന്നു.
തത്ത്വജ്ഞാനശകലങ്ങൾ, വേദാന്തചിന്തകൾ എന്നിവയെ ലളിതഗാനരൂപത്തിലാക്കുകയും മധുരമായി ആലപിക്കുകയും ചെയ്ത സിദ്ധർ സാധാരണ ജനങ്ങളുടെ ആരാധനാപാത്രമായിത്തീർന്നു.
ഇദ്ദേഹത്തിന്റെ ഓരോ ഈരടിയുടെ ഒടുവിലും മനസാകുന്ന പിശാചിനെ അകപ്പെയ് എന്നു സംബോധന ചെയ്തു കാണുന്നു.
ഇതിനാലാണ് ഇദ്ദേഹത്തിന് അകപ്പെയ്സിദ്ധർ (അകപ്പെയ്ചിത്തർ) എന്നു പേർ ലഭിച്ചത്.
“ തോന്നും വിഷയമെല്ലാം ശൂന്യമാണെന്നു കാണൂ.......അകപ്പെയ് ” “ തോന്നാതെ തോന്നിവിടൂ വെട്ടവെളി തന്നിലേ...........അകപ്പെയ് ”
(ജ്ഞാനക്കോവൈ : പരിഭാഷ)
ജ്ഞാനക്കോവൈ എന്ന തമിഴ് ഗ്രന്ഥത്തിൽ സിദ്ധരുടെ എല്ലാ ഗാനങ്ങളും ഉൾപ്പെടുത്തിയിട്ടുണ്ട്.
തമിഴ്നാട്ടിൽ ഭക്തിഗായകരുടെ ഇടയിൽ സിദ്ധരുടെ പാട്ടുകൾക്കു പ്രചാരമുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അകപ്പേയ് സിദ്ധർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അകത്തി ഇംഗ്ലീഷ് വിലാസം https://ml.wikipedia.org/wiki/Sesbania_grandiflora
അകത്തി മരം
ഫാബേസീ സസ്യകുടുംബത്തിൽപ്പെട്ട ഒരു ചെറുമരമാണ്‌ അകത്തി .
സംസ്കൃതത്തിൽ അഗസ്തി अगस्ति, അഗസ്തിക, മുനിദ്രുമം, വംഗസേന എന്നീ പേരുകളിൽ അറിയപ്പെടുന്നു.
മധ്യകേരളത്തിൽ "അഗസ്ത്യാർ മുരിങ്ങ" എന്നും തമിഴിൽ அகத்தி (അകത്തി) എന്നും അറിയപ്പെടുന്നു.
6 മീറ്റർ മുതൽ 8 മീറ്റർ വരെ ഉയരത്തിൽ വരെ ഈ സസ്യം വളരുന്നു.
ഉഷ്ണമേഖലാ പ്രദേശങ്ങളിൽ സാധാരണയായി കണ്ടുവരുന്ന ഈ ചെടിയുടെ ജന്മദേശം ഇന്ത്യയോ തെക്കുകിഴക്കൻ ഏഷ്യയോ ആണെന്നു കരുതപ്പെടുന്നു.
ആപേക്ഷിക ആർദ്രതയും ചൂടും കൂടുതലുള്ള പ്രദേശങ്ങളിലാണ്‌ ഇത് പൊതുവേ വളരുന്നത്‌.
തെക്കുകിഴക്കൻ ഏഷ്യയിലെ ചില പ്രദേശങ്ങളിൽ അകത്തിയുടെ പൂവ് , ഫലം , ഇല എന്നിവ ആഹാരമായി ഉപയോഗിക്കുന്നു.
വെളുപ്പും , ചുവപ്പും , മഞ്ഞയും , നീലയും നിറമുളള പൂവുകളൊടു കൂടിയ നാലിനം അകത്തികൾ ഉണ്ട്.
പക്ഷേ ചുവന്ന പൂക്കളും വെള്ള പൂക്കളും ഉള്ള ഇനങ്ങളാണ് സാധാരണ കണ്ടുവരുന്നത്.
ഇലകൾ സം‌യുക്തപർണങ്ങളും അവയുടെ ക്രമീകരണം സമ്മുഖരീതി (opposite) യിലുമാണ്.
പർണവൃത്ത തല്പങ്ങളും (Pulvinus) , അനുപർണങ്ങളും (Stipules) ഉണ്ട്.
ഫെബ്രുവരി മാർച്ച് മാസങ്ങളിൽ ഇലക്കും തണ്ടിനും ഇടക്കുള്ള കക്ഷത്തിൽ പുഷ്പമഞ്ജരികൾ ഉണ്ടാകുന്നു.
പൂമൊട്ടിന് അരിവാളിന്റെ ആകൃതിയാണ്.
പുഷ്പങ്ങളുടെ ബാഹ്യദളപുടത്തിൽ (Calyx) അഞ്ചു ബാഹ്യദളങ്ങളും (Sepals) , ദളപുടത്തിൽ (Corolla) സ്വതന്ത്രമായ അഞ്ചു ദലങ്ങളും കാണാം.
ഒരു പതാക ദളവും (standard petal) രണ്ടു പക്ഷ ദളങ്ങളും (wing petals) രണ്ടു പോതക ദളങ്ങ(keel petals)ളും പത്തു കേസരങ്ങളുമുണ്ട്.
കേസരങ്ങളിൽ ഒമ്പതെണ്ണം ഒരു കറ്റയായും ഒരെണ്ണം സ്വതന്ത്രമായും കാണപ്പെടുന്നു.
പുഷ്പങ്ങൾ ദ്വിലിംഗങ്ങൾ (Bisexuals) ആണ്.
കേസരപുടത്തിൽ (Androecium) പത്തു കേസരങ്ങളും ' (Stamen)' ജനിപുടത്തിൽ (Gynoecium) ഒരു ജനിപത്രവും (Carpel) ഒരു അ‍ണ്ഡാശയവും (Ovary) കാണുന്നു.
ഒറ്റ അറമാത്രമുള്ള ഊർധ്വവർത്തി അണ്ഡാശയമാണിതിന്.
കായ്കൾക്കു ഏകദേശം 30-40 സെ.
അകത്തി വീടുകളിലെ  തൊട്ടങ്ങളിൽ വച്ചുപിടിക്കാവുന്ന ഒരു സസ്യമാണ്‌.
ഇലയും പൂവും കറി  വയ്ക്കാൻ ഉപയോഗിക്കുന്നു.
മുരിങ്ങക്കായ് പോലുള്ള കായയ്ക്ക് 30 സെ.
മീ നീളവും 3-4 മി മീ  ഘനവും ഉണ്ടാകും.
ഒരു കായയിൽ 15-50 വിത്തുകളുണ്ടാവും രസാദി ഗുണങ്ങൾ രസം			:തിക്തം ഗുണം		:രൂക്ഷം, ലഘു വീര്യം			:ശീതം വിപാകം		:മധുരം, തിക്തം ഔഷധയോഗ്യ ഭാഗം
മരത്തൊലി, ഇല, പൂവ്, ഇളം കായ്കൾ ഔഷധഗുണങ്ങൾ
അകത്തിയുടെ മരത്തൊലിയിൽ ടാനിൻ , രക്തവർണമുള്ള പശ എന്നിവ അടങ്ങിയിട്ടുണ്ട്.
ഇലയിൽ മാംസ്യം , കാൽസ്യം , ഫോസ്ഫറസ് , ലോഹാംശം, എ, ബി, സി, ജീവകങ്ങൾ എന്നിവയും പുഷ്പങ്ങളിൽ ബി, സി, ജീവകങ്ങൾ എന്നിവയും വിത്തിൽ മാംസ്യം കൊഴുപ്പ് , അന്നജം എന്നിവയും അടങ്ങിയിരിക്കുന്നു.
വിത്തിൽ നിന്ന് ഒലിയാനോലിക് അമ്‌ളം വേർതിരിച്ചെടുത്തിട്ടുണ്ട്.
ആയുർ‌വേദത്തിൽ
തൊലി, ഇല, പുഷ്പം, ഇളം കായ്കൾ എന്നിവ ഔഷധയോഗ്യഭാഗങ്ങളാണ്.
ഇല പിഴിഞ്ഞ് അരിച്ചെടുത്ത് നസ്യം ചെയ്യുന്നത് കഫവും നീർക്കെട്ടും മാറാൻ സഹായകമാണ്.
ഇത് തലവേദന , പീനസം , ചുമ , അപസ്മാരം എന്നീ രോഗങ്ങൾക്കും ശമനമുണ്ടാക്കും.
അകത്തിയുടെ ഇല നെയ്യിൽ വറുത്ത് സേവിക്കുന്നത് നിശാന്ധത അകറ്റും.
ജീവകം 'എ'യുടെ അഭാവം കൊണ്ടുണ്ടാകുന്ന എല്ലാ നേത്രരോഗങ്ങൾക്കും ഇത് പ്രയോജനകരമാണ്.
അകത്തിപുഷ്പം അസ്ഥിസ്രാവം തുടങ്ങിയ രോഗങ്ങൾക്ക് ഫലപ്രദമായ ഔഷധമാണ്.
അകത്തിക്കുരു പാൽ ചേർത്തരച്ച് നീരും വേദനയുമുള്ള വ്രണങ്ങളിൽ ലേപനം ചെയ്താൽ വ്രണം പെട്ടെന്ന് ഉണങ്ങും.
പിത്തഹരം.
വായപ്പുൺ(കുടൽ‌പ്പൂൺ,ആകാരം),ഉഷ്ണ രോഗങ്ങൾ മാറുന്നത്തിന് ഉപയോഗിക്കുന്നു.
മറ്റു ഭാഷകളിലെ പേരുകൾ
Agati • Hindi: गाछ मूंगा Gaach-munga, Hathya, अगस्ति Agasti • Manipuri: হৌৱাঈমাল Houwaimal • Marathi: शेवरी Shevari, हतगा Hatga • Tamil: Sevvagatti, Muni • Malayalam: Akatti • Telugu: Ettagise, Sukanasamu • Kannada: Agasi • Bengali: Buko, Bak • Urdu: Agst • Gujarati: Agathio • Sanskrit: Varnari, Munipriya, Agasti, Drigapalaka ചിത്രശാല The plant also known as Agaty Sesbania grandiflora plant with flowers and fruits Sesbania grandiflora seedling Sesbania grandiflora എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം ↑ Prajapti, Purohit, Sharma, Kumar, A Handbook of medicinal plants, Agro Bios (India), Edition Ist 2003, Page.473 ↑ ↑ {{ cite news }} : External link in | title= ( help ) ↑ http://www.worldagroforestry.org/sea/Products/AFDbases/AF/asp/SpeciesInfo.asp?
SpID=1519 1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അകത്തി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അകത്തേത്തറ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Akathethara_gramapanchayat അകത്തേത്തറ അകത്തേത്തറ 10°49′N 76°38′E ﻿ / ﻿ 10.82°N 76.64°E ﻿ / 10.82; 76.64 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം മലമ്പുഴ ലോകസഭാ മണ്ഡലം പാലക്കാട് ഭരണസ്ഥാപനങ്ങൾ പ്രസിഡന്റ് ഡി സദാശിവൻ വൈസ് പ്രസിഡന്റ് സെക്രട്ടറി വിസ്തീർണ്ണം 23 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 21514 ജനസാന്ദ്രത 935/ ച.
പാലക്കാട്  ജില്ലയിലെ പാലക്കാട് താലൂക്കിൽ മലമ്പുഴ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ അകത്തേത്തറ ഗ്രാമപഞ്ചായത്ത് .
അകത്തേത്തറ, പുതുപ്പരിയാരം എന്നീ വില്ലേജുകളിലായി വ്യാപിച്ചു കിടക്കുന്ന ഈ പഞ്ചായത്തിന് 23 ചതുരശ്ര കിലോമീറ്റർ വിസ്തീർണ്ണമുണ്ട്.
10 വാർഡുകളുള്ള ഈ പഞ്ചായത്തിന്റെ അതിരുകൾ വടക്കുഭാഗത്ത് പശ്ചിമഘട്ടവും , തെക്കുഭാഗത്ത് പാലക്കാട് നഗരസഭയും , കിഴക്കുഭാഗത്ത് മലമ്പുഴ പഞ്ചായത്തും, പടിഞ്ഞാറുഭാഗത്ത് പുതുപ്പരിയാരം പഞ്ചായത്തുമാണ്.
കേരള സർക്കാരിന്റെ തദ്ദേശ സ്വയംഭരണ വകുപ്പ് , ശുചിത്വമിഷൻ , സി ഡിറ്റ് , കില എന്നിവരുടെ സംയുക്ത ആഭിമുഖ്യത്തിൽ നടത്തിയ ഗ്രീൻ കേരള എക്സ്പ്രസ് എന്ന സോഷ്യൽ റിയാലിറ്റി ഷോയിൽ രണ്ടാം സ്ഥാനം ലഭിച്ചത്  അകത്തേത്തറ ഗ്രാമപഞ്ചായത്തിനാണ്.
2006 ൽ ആരംഭിച്ച പാതയോരങ്ങളിലെ വൃക്ഷവത്കരണത്തിലൂടെ ഒരു ലക്ഷം തൈകൾ വച്ച് പിടിപ്പിക്കുകയും പരിപാലിക്കുകയും ചെയ്യുന്ന പദ്ധതിയാണ് ഈ നേട്ടത്തിന് പഞ്ചായത്തിനെ അർഹമാക്കിയത്.
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ അകത്തേത്തറ ഗ്രാമപഞ്ചായത്ത് Archived 2013-03-18 at the Wayback Machine .
ഗ്രീൻ കേരള എക്സ്പ്രസ് വിജയികൾ
അകതിയൂർ ഇംഗ്ലീഷ് വിലാസം https://ml.wikipedia.org/wiki/Akathiyoor ഇംഗ്ലീഷ് വിലാസം https://ml.wikipedia.org/wiki/Akathiyoor
10°24′N 76°30′E ﻿ / ﻿ 10.40°N 76.5°E ﻿ / 10.40; 76.5 കേരളത്തിലെ തൃശ്ശൂർ ജില്ലയിലെ ഒരു സെൻസസ് പട്ടണമാണ് അകതിയൂർ.
ടൂറിസത്തിന് ഏറെ പ്രാധാന്യമുള്ള ഇടമാണ് അകതിയൂർ.
ചൊവ്വന്നൂർ,പോർക്കുളം പഞ്ചായത്തുകളുടെ അതിർത്തിയിലുള്ള കലശമല ആരെയും ആകർഷിക്കുന്ന ഇടമാണ്.
പരാപോളിക് ആകൃതിയിലുള്ള വലിയ ഇടനാടൻ ചെങ്കൽകുന്നാണ് കലശമല.
കുന്നിന് മുകളിൽ വലിയ ഒരു ഗുഹയുണ്ട്.
നേരത്തെ കുറുനരികൾ പാർത്തിരുന്ന ഇടമായതിനാൽ നരിമട എന്നും ഈ ഗുഹക്ക് വിളിപ്പേരുണ്ട്.
പച്ചപ്പട്ടണിഞ്ഞ വയലേലകളാണ് കലശമലയുടെ മുകളിൽ നിന്നു നോക്കിയാൽ കാണാവുന്ന കാഴ്ച.
കലശമലയുടെ വടക്കൻ താഴ്വരയിൽ ഒരു ശിവക്ഷേത്രവും അതിനോട് ചേർന്ന് ഒരു ചോലക്കാടുമുണ്ട്.
സൈസീജിയം ട്രാവൻ കൂറിയം എന്ന ശാസ്ത്രീയ നാമത്തിലുള്ള കുളവെട്ടി എന്ന പ്രാദേശിക നാമത്തിലറിയപ്പെടുന്ന ചതുപ്പ് നിലങ്ങളിൽ കാണുന്ന ജലസസ്യം ചോലക്കാടിൽ തിങ്ങി വളരുന്നു.
വംശനാശ ഭീഷണിനേരിടുന്ന സസ്യവിഭാഗമായതിനാൽ ഇവ സംരക്ഷിക്കാനുള്ള ദൗത്യം വനംവകുപ്പ് ഏറ്റെടുത്തിട്ടുണ്ട്.
ജനസംഖ്യാ കണക്ക്
2001-ലെ ഇന്ത്യാഗവർണ്മെന്റിന്റെ സെൻസസ് അനുസരിച്ച് അകതിയൂരിലെ ജനസംഖ്യ 5273 ആണ്.
അതിൽ 47% പുരുഷന്മാരും 53% സ്ത്രീകളുമാണ്.
അകതിയൂരിന്റെ സാക്ഷരത നിലവാരം 84% ആണ്.
കേരളത്തിലെ മിക്ക സ്ഥലങ്ങളെയും പോലെ ഇത് ഇന്ത്യയിലെ സാക്ഷരതാ നിലവാരമായ 59.5%-ത്തെ ക്കാളും വളരെ മുകളിലാണ്.
ഇതിൽ 48% പുരുഷന്മാരും 52% സ്ത്രീകളുമാണ്.
ജനസംഖ്യയുടെ 10% 6 വയസ്സിനു താഴെയുള്ള കുട്ടികളാണ്.
അകത്തുമുറി ഇംഗ്ലീഷ് വിലാസം https://ml.wikipedia.org/wiki/Akathumuri
കേരളത്തിൽ തിരുവനന്തപുരം ജില്ലയിലെ ഒരു മനോഹരമായ തടാക ഗ്രാമമാണ് അകത്തുമുറി .
അകത്തുമുറി റെയിൽവേ സ്റ്റേഷനിൽ നിന്ന് റോഡ്, റെയിൽ മാർഗ്ഗം ബന്ധിക്കപ്പെട്ടിരിക്കുന്നു.
തിരുവനന്തപുരം - കൊല്ലം റൂട്ടിൽ ഇതൊരു പ്രധാന റെയിൽവേ സ്റ്റേഷൻ അല്ല.
പാസഞ്ചർ ട്രെയിനുകൾ മാത്രമേ ഇവിടെ നിർത്തുകയുള്ളൂ.
തിരുവനന്തപുരം അന്താരാഷ്ട്ര വിമാനത്താവളമാണ് ഏറ്റവും അടുത്തുള്ള വിമാനത്താവളം.
അവലംബം ബാഹ്യ ലിങ്കുകൾ About Akathumuri Tourism in Akathumuri Archived 2009-11-06 at the Wayback Machine .
അകനാനൂറ് ഇംഗ്ലീഷ് വിലാസം https://ml.wikipedia.org/wiki/Akana%E1%B9%89%C5%AB%E1%B9%9Fu തമിഴ് സാഹിത്യം സംഘകാല സാഹിത്യം അഗത്തിയം തൊൽകാപ്പിയം പതിനെൺമേൽ‍കണക്ക് എട്ടുത്തൊകൈ അയ്ങ്കുറുനൂറ് അകനാനൂറ് പുറനാനൂറ് കലിത്തൊകൈ കുറുന്തൊകൈ നറ്റിണൈ പരിപാടൽ പതിറ്റുപത്ത്‌ പത്തുപ്പാട്ട് തിരുമുരുകാറ്റുപ്പടൈ കുറിഞ്ചിപ്പാട്ട് മലൈപടുകടാം മധുരൈക്കാഞ്ചി മുല്ലൈപ്പാട്ട് നെടുനൽവാടൈ പട്ടിനപ്പാലൈ പെരുമ്പാണാറ്റുപ്പടൈ പൊരുനരാറ്റുപ്പടൈ ചിരുപാണാറ്റുപ്പടൈ പതിനെണ്‌ കീഴ്കണക്ക് നാലടിയാർ നാന്മണിക്കടികൈ ഇന്നാ നാറ്പത് ഇനിയവൈ നാറ്പത് കാർ നാർപത് കളവഴി നാർപത് അയ്ന്തിണൈ അയ്മ്പത് തിണൈമൊഴി അയ്മ്പത് അയ്ന്തിണൈ എഴുപത് തിണൈമാലൈ നൂറ്റൈമ്പത് തിരുക്കുറൾ തിരികടുകം ആച്ചാരക്കോവൈ പഴമൊഴി നാനൂറു ചിറുപ്പഞ്ചമുലം മുതുമൊഴിക്കാഞ്ചി ഏലാതി കൈന്നിലൈ തമിഴർ സംഘം സംഘം ഭൂപ്രകൃതി സംഘകാലത്തെ തമിഴ് ചരിത്രം തമിഴ് സാഹിത്യം പ്രാചീന തമിഴ് സംഗീതം സംഘകാല സമൂഹം
തമിഴിലെ സംഘകൃതികളിൽ ഒരു വിഭാഗമാണ് അകംകൃതികൾ .
സംഘം കൃതി കളെ അകം, പുറം എന്ന് രണ്ടായി തിരിക്കാം.
അകം കൃതികൾ ആത്മപരങ്ങളും പുറം കൃതികൾ വസ്തുപരങ്ങളും ആണ്.
പ്രാചീന തമിഴ് പണ്ഡിതന്മാരുടെ അഭിപ്രായപ്രകാരം അകം എന്നത് പ്രേമം വിഷയമാക്കിയുള്ള ഗാനകൃതികളെയാണ്‌.
വീരത്വം, ഔദാര്യം, കീർത്തി മുതലായ വിഷയങ്ങളെ 'പുറം' എന്നും പറയപ്പെടുന്നു.
അകംപാട്ടുകളിലെ നായകൻ സങ്കല്പപാത്രങ്ങളാണ്.
പുറംപാട്ടുകളില് നാടുവാഴുന്നവരുടെ ഗുണങ്ങളെ വാഴ്ത്തുകയാണ് പതിവ്.
അതിനാൽതന്നെ  അകംപാട്ടുകള് കവിസങ്കല്പങ്ങളായും പുറംപാട്ടുകള് വസ്തുസ്ഥിതികഥനങ്ങളായും പരിണമിക്കുന്നു.
പ്രേമകഥ വിവരിക്കുമ്പോള് അതിന് അനുയോജ്യമായ സ്ഥലം, സമയം, പക്ഷി , മൃഗം , വൃക്ഷം , പൂവ് എന്നിങ്ങനെയുള്ളവയെ ഇണക്കി പാടുന്ന പതിവാണുള്ളത്.
ജനഹൃദയങ്ങളില് മാത്രം ജീവിച്ച നാടോടിപ്പാട്ടുകളുടെ രീതിയും ഇതുതന്നെ.
അവയിൽ നിന്നാണ് പുലവ(പണ്ഡിത)ന്മാര് അകംകൃതികളിലെ പ്രതിപാദനസമ്പ്രദായം കൈക്കൊണ്ടതെന്നു വിചാരിക്കാം.
അങ്ങനെ അകംപാട്ടുകളിൽ പ്രകൃതിവർണന സുലഭമായിത്തീർന്നു.
എങ്കിലും അവയുടെ പ്രധാനലക്ഷ്യം പ്രേമത്തെപ്പറ്റി പാടുക എന്നതുതന്നെയായിരുന്നു.
പ്രാചീന തമിഴ്കൃതികൾ പത്തുപ്പാട്ട്, എട്ടുത്തൊകൈ, പതിനെണ്കീഴ്കണക്ക് എന്നീ മൂന്നിനത്തിൽ അടങ്ങുന്നു.
അവയുടെ എട്ടുത്തൊകൈനൂല്കളിൽ നറ്റിണൈ, അകനാനൂറ്, ഐങ്കുറുന്നൂറ്, കുറുന്തൊകൈ, കലിത്തൊകൈ എന്നിങ്ങനെ സമാഹാരഗ്രന്ഥങ്ങളാണ് അകംകൃതികൾ എന്ന പേരിൽ അറിയപ്പെടുന്നത്.
അകം കവിതകളുടെ ഉപ വിഭാഗങ്ങൾ ഇവയാണ്.
ഉപവിഭാഗങ്ങൾ കവിതകൾ അകനാനൂറ് 400 കവിതകൾ നറ്റിണൈ 400 കവിതകൾ കുറുന്തൊകൈ 401 കവിതകൾ ഐങ്കുറുനൂറ് 500കവിതകൾ കലിത്തൊകൈ 149കവിതകൾ പരിപാടൽ 8 കവിതകൾ പത്തുപാട്ട് 4കവിതകൾ
ഇവയെല്ലാം അകം കവിതകളെങ്കിലും ഒരു സമാഹാര ശീർഷകത്തിൽ മാത്രമേ 'അകം'മുദ്ര കലർന്നിട്ടുള്ളൂ.
അതാണ് അകനാനൂറ്.
നാനൂറ് ചെറു കവിതകൾ അടങ്ങുന്ന ഈ സഞ്ചയത്തിന്റെ സമാഹർത്താവ് രുദ്രശർമ്മാ ആണെന്ന് കരുതപ്പെടുന്നു.
കവിതകൾക്കു പ്രത്യേകം ശീർഷകങ്ങളില്ല.
തലക്കെട്ടായി പാലൈ, കുറിഞ്ചി, മുല്ലൈ, മരുതം, നെയ്തൽ തുടങ്ങിയ പ്രകൃതി ദൃശ്യങ്ങളുടെ പേരുകൾ നൽകിയിരിക്കുന്നു.
145 കവി ശ്രേഷ്ഠന്മാരാണ് ഇതിന്റെ രചയിതാക്കൾ അകനാനൂറ്